钦定古今图书集成/明伦汇编/氏族典/第511卷 > 《廖用贤尚友录》 > 乐广
## 钦定古今图书集成/明伦汇编/氏族典/第511卷 > 《廖用贤尚友录》 > 乐广

按《晋书乐广传》：“广字彦辅，南阳淯阳人。父方，参魏征
西将军夏侯元军事，早卒。广孤贫，侨居山阳，寒素为
业，人无知者。性冲约，有远识，寡嗜欲，与物无竞。尢。善
谈论，每以约言析理，以厌人心。累迁侍中、河南尹。所
在为政，无当时功誉。然每去职，遗爱为人所思。转右
仆射，领吏部，代王戎为尚书令。成都王颖，广之婿也”，
与长沙王乂遘难，广竟以忧卒。三子：凯、肇、谟。凯字弘
绪，大司马、齐王掾参骠骑军事。肇字弘茂，太傅、东海
王掾。洛阳陷，兄弟相携南渡江。谟字弘范，征卤将军、
吴郡内史。